

**РИМ И ТОСКАНА - самолет**

**Цена:** от 495 евро / 968 лева

Дата: 23.09 / 14.10.13 г.

**Цената е на човек и включва:**

* 4 нощувки със закуски: по една в Монтекатини Терме и три в Рим;
* 1 вечеря;
* Самолетни билети София – Болоня и Рим –София;
* Екскурзовод на български език
* Местен екскурзовод във Флоренция.
* Транспорт с комфортен автобус

**Цената не включва:**

* Настаняване в единична стая – 120 евро ;
* Летищни такси – 130 евро ( цената подлежи на потвърждение );
* Медицинска застраховка за за 5 дни с покритие 5000 евро за лица на възраст до 65 г - 5 лв, за лица на възраст от 65 г до 70 г - 8 лв, за лица на възраст от 70 г до 75 г – 10 лв, за лица на възраст от 75 г до 80 г – 15 лв;
* Сити такси– 12 евро ;
* Входни такси за посещаваните туристически обекти;
* Ползване на обществен транспорт в градовете Флоренция и Рим

**С тази екскурзия ще посетите:**

Болоня, Сиена, Пиза, Монтекатини Терме , Флоренция, Асизи, Рим, Ватикана

**Туристическа програма:**

**1 Ден – София - Болоня – Сиена – Пиза – Монтекатини Терме**

Сутрешен полет Софи- Болоня. Трансфер . Туристическа програма в Сиена : съхранен от времето на Средновековието италиански град, чиито монументи свидетелстват за богатството и мощта на Сиенската република: Доминиканския манастир с гроба на Света Катерина Сиенска, Катедралата с произведения на Никола и Джовани Пизано, на Донатело и Бернини /6 евро/, Piazza del Campo и Palazzo Publico и Фонтана на радостта. Възможност за обяд с чаша вино Нобле и италиански сладолед.

Следобед посещение на Пиза и разглеждане на Площада на чудесата, разкриващ богатствата на Средновековна Пиза: Катедралата /2 евро/, Наклонената кула /15 евро/ или средновековните дворци покрай река Арно. Настаняване в хотел в известния spa курорт - Монтекатини Терме.Вечеря. Нощувка

**2 Ден – Флоренция –Рим**

Закуска. Туристическа програма във Флоренция – тук в сърцето на Тоскана пламва искрата на Ренесанса, която благодарение на богатството на Медичите и гения на Леонардо, Микеланджело, Джотто, Гиберти и Брунелески озарява с пламъка си цяла Европа. Обиколката на Флоренция започва от моста Сан Николо на река Арно. Отправяме се към най- важните църкви на Флоренция – Santa Croce с надгробните паметници на Микеланджело и Галилей, Макиавели и Росини /4 евро/ и Santa Maria del Fiore – Катедралата на Флоренция, с Камбанарията, дело на Джотто и неговите ученици и с Баптистерият Сан Джовани. Продължаваме към Площада на Синьорията, представляващ музей на изкуството на открито, и Палацо Векио / 5 евро/ – старият дворец и Галерия Уфици. Възможност за обяд в малките ресторантчета , предлагащи добра италианска кухня с чаша тосканско Brunello di Montalchino . Разходката продължава с Понте Векио – старият мост на река Арно, Капелла ди Медичи и възможност за шопинг по търговските улици на града. Следобед отпътуване за Рим. Нощувка в Рим.

**3 Ден – Рим**

Закуска. Денят е посветен на “Вечния град” – Рим е град на три хилядолетия, Рим е впечатляващо забързан и модерен. Зад всеки ъгъл откривате древни руини, старинни базилики, площади с барокови паметници и многобройни фонтани. Туристическа програма в Рим – пешеходна обиколка из Вечния град: църквата Santa Maria Maggiore, служила за седалище на папите, базилика „Сан Клементе”, където е погребан Св.Кирил /6 евро/, Колизеума – най-значимият Древноримски монумент, станал заслужено и едно от Чудесата на света /12 евро/, Арката на император Константин Велики – превърнала се в символ на императорския триумф, Римският форум – центърът на Античния Рим, центърът на тогавашния свят, Имперските форуми – свидетели на величие и падение, Пиаца Венеция с Монумента на Виктор Емануел II, първият крал на Обединена Италия, Фонтана Треви, където хвърляме монета, за да се завърнем отново в Рим. Свободно време за обяд – в уютно ресторантче сред атмосферата на Вечния град. Програмата продължава с Площад Испания и знаменитото Испанско стълбище и Пиаца дей Пополо. Свободно време. Нощувка в Рим.

**4 Ден - Рим – Ватикана**

Закуска. Туристическа програма в Рим, посещение на Ватикана – папската държава с Площада Сан Пиетро и Базиликата – най-големият Християнски храм, съхранил шедьоври на религиозното изкуство, обгърнат в Тайнствата на Християнството. Посещение на Ватиканските музеи / 25 евро/ – безценните колекции на папите, Сикстинската капела… Най-точното определие на държавата Ватикана е измислено в самия папски център. За “намесника на Христос на земята” папата и неговите кардинали . Следобед посещение на Площад Навона – тук редом със забележителните барокови фонтани, художници са изложили картините си и Пантеона . Свободно време. Нощувка в Рим.

**5 Ден – Рим – София**

Закуска. Трансфер до летището за полет Рим – София .